Répce szépei: Kinga több szépkiejtési versenyen is szerepelt (11.)
Varga Kinga szabadidejében sportol, hátvédet játszott a pusztacsaládi női focicsapatban. Az iskoláját már több szépkiejtési versenyen is képviselte.
Kinga szabadidejének nagy részét sportolással tölti. - Gyakran kosár és kézilabdázom, valamint focizom. -  A pusztacsaládi női csapatban régebben játszottam, hátvédként próbáltam megnehezíteni az ellenfél csatárainak a dolgát - meséli Kinga. Ezenkívül lovagol, internetezik. Elmondja, hogy a Répce szépe lesz az első szépségversenye. - Már most úgy gondolom, megérte, hogy indulok a megmérettetésen. Ugyanis a próbák fantasztikus hangulatban telnek, jól megértjük egymást, amiben tudunk pedig segítünk a másiknak - hangsúlyozza a pusztacsaládi lány. Megemlíti, esténkét eljár futni, hogy karban tartsa a testét, ezenkívül otthon gyakorolja a verseny a koreográfiáját. Arról is beszél, hogy már több szépkiejtési és szavalóversenyen is képviselte az iskoláját. További képeket Kingáról itt talál.